


Poslovni broj: 10 St-1346/2016-8
[bookmark: _GoBack][image: ]
  REPUBLIKA HRVATSKA

U  I M E  R E P U B L I K E  H R V A T S K E

R J E Š E N J E

	Trgovački sud u Rijeci, po sucu Nadi Maraš, odlučujući o zahtjevu FINANCIJSKE AGENCIJE RC RIJEKA, PODRUŽNICA RIJEKA, FRANA KURELCA 8 za provedbu skraćenog stečajnog postupka nad dužnikom – trgovačkim društvom POLJANE NEKRETNINE d.o.o. RIJEKA, SUPILOVA 6/III (OIB: 21759791746, MBS: 040235102) dana 30. prosinca 2016. godine

r i j e š i o  j e

Obustavlja se skraćeni stečajni postupak nad pravnom osobom trgovačkim društvom POLJANE NEKRETNINE d.o.o. RIJEKA, SUPILOVA 6/III (OIB: 21759791746, MBS: 040235102).

Obrazloženje

	Predlagatelj je dana 26.08.2016. god. podnio sudu zahtjev za provedbu skraćenog stečajnog postupka nad pravnom osobom trgovačkim društvom POLJANE NEKRETNINE d.o.o. RIJEKA, SUPILOVA 6/III (OIB: 21759791746, MBS: 040235102) temeljem odredbe čl. 429 st. 1 Stečajnog zakona (“Narodne novine” broj 71/15, dalje: SZ).

	Dana 28.09.2016. god. sud je na mrežnoj stranici e-Oglasna ploča sudova objavio oglas iz čl. 430 SZ. 

	Zastupnik po zakonu dužnika je dana 13.10.2016. god. podnio sudu javnobilježnički ovjerovljen popis imovine i obveza na propisanom obrascu. 

	Slijedi da nisu ispunjene pretpostavke za otvaranje i zaključenje skraćenog stečajnog postupka u smislu odredbe čl. 431 SZ-a.

	S obzirom na to, valjalo je skraćeni stečajni postupak obustaviti sukladno odredbi čl. 433 SZ-a i riješiti kao u izreci. 


U Rijeci, 30. prosinca 2016. godine 


Sudac
Nada Maraš
       

UPUTA O PRAVU NA IZJAVLJIVANJE PRAVNOG LIJEKA

	Protiv ovog rješenja dopuštena je žalba Visokom trgovačkom sudu Republike Hrvatske. Žalba se podnosi putem ovog suda, u tri primjerka, u roku od osam dana od dana dostave prijepisa ovog rješenja (čl. 19 st. 1 i 2. SZ-a). 

